Source: http://docplayer.fi/23733618-Euroalueen-talousnakymia-koskevat-ekp-n-asiantuntijoiden-arviot-maaliskuu-2016-1.html
Timestamp: 2018-03-23 02:09:05+00:00
Document Index: 3492896

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Euroalueen talousnäkymiä koskevat EKP:n asiantuntijoiden arviot (maaliskuu 2016) 1 - PDF
Download "Euroalueen talousnäkymiä koskevat EKP:n asiantuntijoiden arviot (maaliskuu 2016) 1"
1 Euroalueen talousnäkymiä koskevat EKP:n asiantuntijoiden arviot (maaliskuu 2016) 1 1 Euroalueen talousnäkymät tiivistetysti Euroalueen taloudellisen elpymisen odotetaan jatkuvan, joskin aiemmin arvioitua hitaammin. Hitaampi elpyminen johtuu maailmantalouden heikentyneestä kasvusta ja euron efektiivisen valuuttakurssin vahvistumisesta. BKT:n arvioidaan kasvavan vuositasolla keskimäärin 1,4 % vuonna 2016 ja 1,7 % vuonna 2017 sekä 1,8 % vuonna YKHI-inflaatiovauhti on pääasiassa öljyn hinnan jyrkän laskun vuoksi arvioitu hitaammaksi kuin aiemmissa arvioissa, ja sen odotetaan olevan 0,1 % vuonna 2016, minkä jälkeen sen arvioidaan nopeutuvan vähitellen ja olevan 1,3 % vuonna Vuonna 2018 sen odotetaan nopeutuvan edelleen 1,6 prosenttiin. BKT:n kehitysnäkymät lyhyellä aikavälillä ovat jonkin verran heikentyneet kasvua haittaavien tekijöiden viimeaikaisen vahvistumisen vuoksi. Näitä tekijöitä ovat maailmantalouden ja erityisesti nousevien markkinatalouksien epäsuotuisa kehitys, euron efektiivisen valuuttakurssin vahvistuminen ja rahoitusmarkkinoiden heilahteluina näkyvä epävarmuuden lisääntyminen. Kun myös yritysten ja kuluttajien luottamus laski tammi- ja helmikuussa, BKT:n lyhyen aikavälin kehitysnäkymät ovat nyt heikommat kuin joulukuun arvioissa. Elpymisen odotetaan kuitenkin etenevän useiden suotuisien tekijöiden vauhdittamana. EKP:n kasvua tukevan rahapolitiikan vaikutus välittyy edelleen talouteen, ja joulukuussa 2015 ilmoitetuilla rahapoliittisilla toimilla sitä vahvistettiin entisestään. Yksityisen kulutuksen odotetaan hyötyvän vuonna 2016 öljyn hinnan viimeaikaisesta jyrkästä laskusta ja työmarkkinatilanteen jatkuvasta kohenemisesta. Maailmantalouden elpyminen ja sen kerrannaisvaikutukset tukevat myös investointien vähittäistä piristymistä. Kotimainen kysyntä hyötyy finanssipolitiikan jonkinasteisesta kevenemisestä, joka liittyy muun muassa pakolaisvirtojen vuoksi toteutettuihin toimiin. YKHI-kokonaisinflaation kehityksen odotetaan arviointijaksolla heijastelevan vahvasti energian hintojen kehitystä. Energian hintojen arvioidaan vuonna EKP:n asiantuntijoiden arviot muodostavat osan aineistoa, jota EKP:n neuvosto käyttää arvioidessaan talouskehitystä ja hintavakauteen kohdistuvia riskejä. Arvioiden laatimisessa käytettävistä menetelmistä ja tekniikoista on tietoa oppaassa A guide to Eurosystem staff macroeconomic projection exercises (EKP, kesäkuu 2001). Opas on luettavissa EKP:n verkkosivuilla. Öljyn hintaa ja valuuttakursseja koskevat oletukset sekä muut tekniset oletukset perustuvat käytettävissä olleisiin tietoihin (ks. kehikko 2). Muuten arviot perustuvat käytettävissä olleisiin tietoihin. Tämänkertaisissa arvioissa arviointijaksona ovat vuodet Pitkän arviointijakson vuoksi arvioihin liittyy huomattavaa epävarmuutta, mikä on syytä muistaa niitä tulkittaessa. Ks. EKP:n toukokuun 2013 Kuukausikatsauksen kehikko An assessment of Eurosystem staff macroeconomic projections. Euroalueen talousnäkymiä koskevat EKP:n asiantuntijoiden arviot (maaliskuu 2016) 1
2 laskevan viime kuukausina jatkuneen öljyn hinnan jyrkän laskun vuoksi, mutta kääntyvän nousuun vuonna Taustalla ovat vahva vertailuajankohdan vaikutus sekä futuurihintojen pohjalta oletettu öljyn hinnan nousu. Lisäksi ilman energian ja elintarvikkeiden hintoja lasketun YKHI-inflaatiovauhdin arvioidaan nopeutuvan vähitellen lähivuosina, kun työmarkkinatilanteen kohentuminen ja talouden käyttämättömän kapasiteetin vähentyminen alkaa näkyä palkkojen nousuna ja voittomarginaalien kasvuna. Tätä nopeutumista tukenevat myös euron aiemman voimakkaan heikkenemisen viiveellä ilmenevät vaikutukset, energian ja muiden kuin energiaraaka-aineiden hintojen oletetun nousun välilliset vaikutukset sekä niiden aiemman laskun vaikutuksen jääminen pois vertailusta. Kuvio 1. Kokonaistaloudelliset arviot 1) (neljännesvuosikehitys) Euroalueen BKT 2) (neljännesvuositason prosenttimuutos) 1,5 1,0 0,5 0,0-0,5-1,0-1,5-2,0-2,5-3,0-3, Euroalueen YKHI (vuositason prosenttimuutos) 3,5 3,0 2,5 2,0 1,5 1,0 0,5 0,0-0,5-1, ) Arvion keskilukua kuvaavan käyrän ympärille merkityt vaihteluvälit perustuvat aiempina vuosina laadittujen arvioiden ja toteutuneen kehityksen välisiin eroihin. Vaihteluvälien leveys on näiden erojen itseisarvojen keskiarvo kerrottuna kahdella. Vaihteluvälien laskentamenetelmää, johon sisältyy mekanismi poikkeuksellisten tapahtumien vaikutuksen korjaamiseksi, esitellään EKP:n verkkosivuilla julkaisussa New procedure for constructing Eurosystem and ECB staff projection ranges (EKP, joulukuu 2009). 2) Työpäiväkorjattuja tietoja. 2 Reaalitalous Euroalueen talouden elpymisen odotetaan jatkuvan, tosin jonkin verran hitaampana kuin aiemmin arvioitiin. BKT:n kasvu jatkui maltillisena vuoden 2015 viimeisellä neljänneksellä ja nousi 0,3 % edelliseen vuosineljännekseen verrattuna. Kuluttajien ja yritysten luottamusta mittaavat indikaattorit ovat viime aikoina heikentyneet, mutta viittaavat silti edelleen maltillisen talouskasvun jatkumiseen vuoden 2016 ensimmäisellä puoliskolla. Yksityisen kulutuksen odotetaan saavan vahvaa tukea öljyn hinnan laskusta vuonna Öljyn barrelihinnan oletetaan olevan keskimäärän 34,9 Yhdysvaltain dollaria vuonna 2016 eli 33 % matalampi kuin joulukuun arviossa (ks. kehikko 1). Käytettävissä olevien nimellistulojen odotetaan kasvavan arviointijaksolla. Taustalla Euroalueen talousnäkymiä koskevat EKP:n asiantuntijoiden arviot (maaliskuu 2016) 2
3 on työllisyyden vakaa kasvu, työntekijää kohden laskettujen nimellistulojen nousu sekä muiden henkilökohtaisten tulojen odotettu kasvu. Käytettävissä olevien reaalitulojen kasvun puolestaan odotetaan hidastuvan vuonna 2017 arvioidun energian hintojen nousun nopeutumisen myötä. Yksityistä kulutusta tukenevat koko arviointijaksolla alhaiset rahoituskustannukset ja kotitalouksien maltillinen nettovarallisuuden kasvu, joita molempia EKP:n viimeaikaiset rahapoliittiset toimet edistävät. Kaiken kaikkiaan yksityisen kulutuksen vuotuisen kasvun arvioidaan nousevan 1,9 prosenttiin vuonna 2016 (1,6 % vuonna 2015) ja laskevan sitten 1,8 prosenttiin vuonna 2017 ja 1,6 prosenttiin vuonna Kehikko 1. Korkoja, valuuttakursseja ja raaka-aineiden hintoja koskevat tekniset oletukset Suurin muutos joulukuisiin arvioihin verrattuna on, että öljyn dollarihinta on nyt oletettu huomattavasti alemmaksi, euron efektiivinen valuuttakurssi 5 % vahvemmaksi ja lyhyet ja pitkät markkinakorot matalammiksi. Tekniset oletukset Maaliskuu 2016 Joulukuu kuukauden euriborkorko (vuosikorko prosentteina) 0,0-0,3-0,3-0,2 0,0-0,2-0,1 Valtion 10 vuoden joukkolainojen tuotot (vuosituotto prosentteina) 1,2 1,2 1,4 1,7 1,2 1,4 1,7 Öljyn barrelihinta (Yhdysvaltain dollareina) 52,5 34,9 41,2 44,9 53,8 52,2 57,5 Muiden kuin energiaraaka-aineiden hintakehitys (Yhdysvaltain dollareina, vuotuinen prosenttimuutos) -19,9-14,8 3,0 4,7-18,7-5,2 4,1 Euron dollarikurssi 1,11 1,11 1,12 1,12 1,11 1,09 1,09 Euron nimellinen efektiivinen valuuttakurssi 38 kauppakumppanimaan valuuttoihin nähden (vuotuinen prosenttimuutos) -7,1 4,8 0,2 0,0-7,1 0,1 0,0 Korkoja ja raaka-aineiden hintoja koskevat tekniset oletukset perustuvat markkinaodotuksiin Lyhyitä korkoja mitataan kolmen kuukauden euriborkorolla, ja markkinaodotukset johdetaan futuurisopimusten pohjalta. Tällä menetelmällä keskimääräiseksi korkotasoksi saadaan -0,3 % vuosina 2016 ja 2017 sekä -0,2 % vuonna Markkinaodotusten mukaan valtion 10 vuoden joukkolainojen nimellistuotot euroalueella ovat keskimäärin 1,2 % vuonna 2016 ja 1,4 % vuonna 2017 sekä 1,7 % vuonna Termiinikorkojen kehityksen perusteella pankkien euroalueen yksityiselle ei-rahoitussektorille myöntämien lainojen korkojen odotetaan laskevan hieman vuonna 2016, pysyvän jokseenkin muuttumattomina vuonna 2017 ja nousevan sitten 2 Valtion 10 vuoden joukkolainojen nimellistuottoja koskeva oletus perustuu valtioiden 10 vuoden viitejoukkolainojen tuottojen painotettuun keskiarvoon, jossa painoina on käytetty maiden vuotuisia BKT-lukuja. Tämän sarjan tuleva kehitys on ennakoitu käyttämällä EKP:n laatimia euroalueen joukkolainojen kymmenen vuoden futuurihintoja, ja sarjojen ero on pidetty samana arviointijakson alusta loppuun. Oletuksena on, että kunkin valtion joukkolainojen tuottoero euroalueen keskiarvoon nähden pysyy muuttumattomana koko arviointijakson ajan. Euroalueen talousnäkymiä koskevat EKP:n asiantuntijoiden arviot (maaliskuu 2016) 3
4 hieman vuonna 2018, kun markkinakorkojen muutokset välittyvät vähitellen antolainauskorkoihin. Raaka-aineiden hintoja koskevat oletukset perustuvat päättyneen kahden viikon jakson futuurimarkkinahintoihin. Brent-raakaöljyn barrelihinnan oletetaan ensin laskevan ja olevan keskimäärin 34,9 Yhdysvaltain dollaria vuonna 2016, mutta nousevan sitten ja olevan 41,2 dollaria vuonna 2017 sekä 44,9 dollaria vuonna 2018 (vuonna 2015 barrelihinta oli 52,5 dollaria). Joulukuun arvioihin verrattuna barrelihinta on siis 17 dollaria alempi vuonna 2016 ja 16 dollaria alempi vuonna Muiden kuin energiaraaka-aineiden dollarihintojen oletetaan laskevan huomattavasti vuonna 2016 mutta nousevan jonkin verran vuosina 2017 ja Kahdenvälisten valuuttakurssien oletetaan pysyvän arviointijakson aikana muuttumattomina sillä tasolla, jolla ne keskimäärin olivat päättyneen kahden viikon jakson aikana. Euron keskimääräisen dollarikurssin oletetaan siis olevan 1,11 vuonna 2016 ja 1,12 vuosina 2017 ja 2018 (joulukuun arvioissa 1,09). Euron efektiivisen valuuttakurssin 38 kauppakumppanimaan valuuttoihin nähden oletetaan vahvistuvan 5 % arviointijaksolla. Kotitalouksien säästämisasteen kehitykseen arviointijaksolla vaikuttanee pääasiassa kulutuksen pitäminen tasaisena öljyn hintojen vaihdellessa voimakkaasti. Säästämisasteen arvioidaan nousevan vuonna 2016 öljyn hintakehityksestä johtuvan käytettävissä olevien reaalitulojen kasvun vaikutuksen välittyessä kulutukseen vaiheittain. Vaikutuksen odotetaan osittain väistyvän vuoden 2017 kuluessa. Sen jälkeen säästämisasteen arvioidaan pysyvän muuttumattomana arviointijakson loppuun saakka. Säästämisasteen jokseenkin tasaisen kehityksen taustalla ovat euroalueen maiden vastakkaiset kehityssuunnat. Odotuksena on, että joissakin maissa edelleen vallitseva korkea työttömyysaste, suuri bruttovelka ja eläkesäästämisen erittäin alhaisten korkojen vaikutus aiheuttavat yhä jonkin verran säästämisasteen nousupaineita. Toisissa maissa säästämisastetta supistavien tekijöiden vaikutuksen odotetaan jatkuvan. Ensinnäkin varovaisuussäästäminen vähentynee työttömyysasteen vähittäisen laskun myötä, jolloin kotitaloudet uskaltavat tehdä aiemmin lykkäämiään suuria hankintoja. Toiseksi erittäin matalat korkotuotot vähentävät yleensä säästämishalukkuutta, sillä kuluttaminen vaikuttaa tällöin toistaiseksi kannattavammalta kuin säästäminen. Asuinrakennusinvestointien arvioidaan vilkastuvan alhaiselta nykytasoltaan. Investointien elpymistä tukenevat reaalitulojen jatkuva kasvu ja erittäin matalat asuntolainojen korot. Lisäksi monissa maissa asuntomarkkinoiden korjausliikkeen aiheuttama sopeutumisprosessi vaikuttaa päättyneen, ja asuntojen hintakehitysnäkymät ovat parantuneet. Monissa maissa kotitalouksien suuri velkataakka on kuitenkin esteenä asuinrakennusinvestointien voimakkaammalle kasvulle. Kaiken kaikkiaan asuinrakennusinvestointien arvioidaan olevan vuonna 2018 edelleen noin 20 % vuoden 2007 huipputason alapuolella. 3 Öljyn ja elintarvikeraaka-aineiden hintoja koskevat oletukset perustuvat futuurihintoihin arviointijakson loppuun asti. Muiden raaka-aineiden kuin energian ja elintarvikkeiden hintojen oletetaan kehittyvän futuurihintojen mukaisesti vuoden 2017 ensimmäiseen neljännekseen asti ja seurailevan sen jälkeen maailman talouskehitystä. Euroalueen talousnäkymiä koskevat EKP:n asiantuntijoiden arviot (maaliskuu 2016) 4
5 Yritysten investointien kehityksen odotetaan elpyvän vähitellen. Lyhyellä aikavälillä yritysten investointien kehitysnäkymiin vaikuttanevat kielteisesti viimeaikaiset rahoitusmarkkinoiden heilahtelut sekä nousevien markkinatalouksien heikentyvä talouskasvu. Yritysten investointien arvioidaan kuitenkin ajan myötä saavan tukea monista tekijöistä. Pääomainvestointien arvioidaan saavan vetoapua vahvasti kasvua tukevasta rahapolitiikasta, kysynnän elpymisen kerrannaisvaikutuksista, tarpeesta nykyaikaistaa pääomakantaa vuosien investointitauon jälkeen, joissakin maista toteutetuista elvyttävistä finanssipoliittisista toimista sekä voittomarginaalien kasvusta ennestäänkin hyvästä kassatilanteesta nauttivalla yrityssektorilla. Edes yritysten velkataakan purkamisen ei odoteta jarruttavan niiden investointeja arviointijaksolla enää samassa määrin kuin aikaisemmin. Yritysten velan suhde omaan pääomaan onkin supistunut huomattavasti finanssikriisin aikaisista huippulukemista ja on edelleen huomattavasti pitkän aikavälin keskiarvoa pienempi. Joissakin maissa yrityksillä on kuitenkin yhä rahoitusvaikeuksia sekä suuri velkataakka, ja potentiaalisen tuotannon kasvun odotetaan jäävän aiempaa hitaammaksi, mikä sekin jarruttaa edelleen yritysten investointien elpymistä. Vienti euroalueen ulkopuolelle hyötynee euroalueen vientikysynnän odotetusta elpymisestä (ks. kehikko 2) ja euron aiemman heikentymisen viiveellä ilmenevästä vaikutuksesta. Euroalueen ulkopuolelle suuntautuvan viennin kasvu on hidastunut viime aikoina, mutta sen arvioidaan elpyvän vähitellen vuonna 2016 ja vauhdittuvan sen jälkeen hieman vientikysynnän kasvua enemmän. Vientimarkkinaosuuksien odotetaan nousevan jonkin verran arviointijakson aikana kilpailukyvyn paranemisen viiveellä ilmenevien vaikutusten vuoksi. Euroalueen ulkopuolisen tuonnin kasvun arvioidaan vauhdittuvan kotimaisen kysynnän vuoksi ja pysyvän hieman euroalueen ulkopuolelle suuntautuvan viennin kasvua vahvempana. Sen seurauksena vaihtotaseen ylijäämän suhteessa BKT:hen odotetaan supistuvan (3,0 % vuosina ja 2,5 % vuonna 2018). BKT:n arvioidaan kasvavan 1,4 % vuonna 2016 ja 1,7 % vuonna 2017 sekä 1,8 % vuonna Kehikko 2 Kansainvälistä ympäristöä koskevat oletukset Talouskehitys sekä kehittyneissä että nousevissa markkinatalouksissa osoittautui odotettua heikommaksi loppuvuodesta 2015, mikä viittaa siihen, että maailmantalouden kasvu ei ole vielä vakaalla pohjalla. Loppuvuoden heikon jakson jälkeen maailman talouskasvun arvioidaan vilkastuvan verkkaiseen tahtiin ja saavan tukea kasvun jatkumisesta useimmissa kehittyneissä talouksissa sekä taantumien vähittäisestä helpottamisesta tietyissä suurissa nousevissa markkinatalouksissa. Kehittyneiden talouksien kasvunäkymiä edistänevät suotuisat rahoitusolot ja työmarkkinatilanteen koheneminen. Lisäksi kuluttajien luottamuksen paraneminen joissakin keskeisissä kehittyneissä talouksissa viitannee suotuisiin kasvunäkymiin. Sitä vastoin nousevien markkinatalouksien keskipitkän aikavälin kehitysnäkymät ovat epävarmemmat. Trendikasvun hidastuminen Kiinassa vaikuttaa haitallisesti myös muihin nouseviin markkinatalouksiin erityisesti Euroalueen talousnäkymiä koskevat EKP:n asiantuntijoiden arviot (maaliskuu 2016) 5
6 Aasiassa, ja lisäksi raaka-aineita vievien maiden on edelleen jatkettava makrotalouden sopeuttamista raaka-aineiden alentuneisiin hintoihin. Lisäksi näiden talouksien toimintaympäristöön vaikuttavat Yhdysvaltain rahapolitiikan normalisoitumisen myötä tiukentuneet ulkoiset rahoitusolot sekä poliittisen epävarmuuden ja geopoliittisten jännitteiden lisääntyminen. Maailmankaupan viimeaikainen kasvu on ollut odotettua heikompaa, ja sen odotetaan pysyvän hitaana koko arviointijakson ajan. Maailmantalouden kokonaistuonnin ja euroalueen vientikysynnän kehityksen arvioidaan olevan arviointijaksolla melko heikkoa maailmantalouden BKT:n kehitykseen verrattuna. Euroalueen vientikysynnän kehitys oli 0,4 % vuonna 2015, ja sen odotetaan nopeutuvan 2,2 prosenttiin vuonna 2016, edelleen 3,8 prosenttiin vuonna 2017 ja 4,1 prosenttiin vuonna Vertailun vuoksi vuosina vuotuinen kasvuvauhti oli noin 7,7 %. Kansainvälistä ympäristöä koskevat oletukset (vuotuinen prosenttimuutos) Maaliskuu 2016 Joulukuu Maailmantalouden BKT (ilman euroaluetta) 3,1 3,2 3,8 3,9 3,1 3,6 3,9 Maailmankauppa (ilman euroaluetta) 1) 0,7 2,2 3,8 4,1 0,5 2,9 3,8 Euroalueen vientikysyntä 2) 0,4 2,2 3,8 4,1-0,1 2,7 3,8 1) Eri maiden tuonnin painotettu keskiarvo. 2) Euroalueen kauppakumppanimaiden tuonnin painotettu keskiarvo. Joulukuun 2015 asiantuntija-arvioihin verrattuna maailmantalouden kasvun arvioidaan nyt jäävän heikommaksi etenkin vuonna Niin ikään euroalueen vientikysyntä vuodelle 2016 on nyt arvioitu huomattavasti heikommaksi. Koska BKT:n todellisen kasvun odotetaan olevan merkittävästi potentiaalisen tuotannon kasvua nopeampaa, tuotantokuilun odotetaan tasaisesti kaventuvan arviointijaksolla. Potentiaalisen tuotannon kasvuvauhdin arvioidaan nopeutuvan arviointijakson aikana hiukan yli 1 prosenttiin eli selvästi hitaammaksi kuin ennen kriisiä. Euroalueen työmarkkinatilanteen odotetaan kohenevan edelleen. Työllisyyden arvioidaan kasvavan edelleen arviointijakson aikana, joskin hieman aiempia arvioita hitaammin. Tämä johtuu pääosin talouden hitaammasta elpymisestä. Palkkamaltin ja aiemmin toteutettujen työmarkkinauudistusten katsotaan tukevan työllisyyden kasvua arviointijaksolla. Työvoiman kasvun odotetaan olevan voimakasta. Taustalla ovat jatkuvat pakolaisvirrat ja työnhaun muuttuminen houkuttelevammaksi. Työttömyysaste laski 10,3 prosenttiin tammikuussa 2016, ja laskun odotetaan jatkuvan. BKT:n kasvunäkymät arvioidaan nyt heikommiksi kuin joulukuisissa arvioissa. Taustalla on euroalueen vientikysynnän supistumisen ja euron valuuttakurssin vahvistumisen haitallinen yhteisvaikutus viennin kasvuun sekä lyhyen aikavälin näkymien heikentyminen rahoitusmarkkinoiden lisääntyneen epävakauden ja luottamusindikaattorien laskun myötä. Tämän haitallisen yhteisvaikutuksen Euroalueen talousnäkymiä koskevat EKP:n asiantuntijoiden arviot (maaliskuu 2016) 6
7 odotetaan olevan voimakkaampi kuin öljyn hinnan laskun ja äskettäisten rahapoliittisten toimien suotuisat vaikutukset kotimaiseen kysyntään. 3 Hinnat ja kustannukset Näiden arvioiden laatimisen jälkeen julkistetun Eurostatin alustavan arvion mukaan YKHI-inflaatiovauhti oli -0,2 % helmikuussa 2016 eli 0,3 prosenttiyksikköä hitaampi kuin marraskuussa Kaikki YKHIn pääerät hidastivat osaltaan inflaatiota. YKHIn energiaerästä johtuva huomattavan negatiivinen vaikutus (0,8 prosenttiyksikköä) liittyy öljyn hintojen äskettäiseen jyrkkään laskuun. Tämä vaikutus hidastanee merkittävästi vuoden 2016 inflaatiovauhtia, jonka arvioidaan olevan keskimäärin 0,1 %. Ilman energian ja elintarvikkeiden hintoja lasketun YKHI-inflaation arvioidaan nopeutuvan hieman eli 1,1 prosenttiin vuonna 2016 (0,8 % vuonna 2015), mutta pysyvän kaiken kaikkiaan vaimeana. Taustalla ovat öljyn hinnan laskun, euron efektiivisen valuuttakurssin viimeaikaisen vahvistumisen ja taloudessa jäljellä olevan käyttämättömän kapasiteetin epäsuorat vaikutukset. Vuonna 2017 YKHI-inflaatiovauhdin odotetaan nopeutuvan huomattavasti ja nousevan 1,3 prosenttiin. Taustalla ovat pääasiassa raaka-aineiden hintojen aiemman kehityksen aiheuttamat vertailuajankohdan vaikutukset. Ulkoisten hintapaineiden odotetaan vahvistuvan vuonna 2017, kun öljyn ja energian hintojen viimeaikaisen jyrkän laskun vaikutus ei enää näy vuositason vertailussa ja raakaaineiden hinnat nousevat arvion mukaan edelleen. Palkkojen nousu on ollut toistaiseksi vaimeaa, mutta vahvistunee vähitellen arviointijakson aikana. Tähän asti palkkojen nousua ovat rajoittaneet korkea työttömyysaste ja tuottavuuden hidas kasvu. Työllisyyden kasvun odotetaan arviointijakson kuluessa vähentävän työmarkkinoiden käyttämätöntä kapasiteettia. Myös inflaatiovauhdin arvioitu nopeutuminen tukenee palkankorotuksia pääasiassa arviointijakson loppupuolella. Palkkojen nousuvauhdin odotetaan kuitenkin pysyvän verkkaisena. Osasyynä on heikkona jatkuva tuottavuuden kasvu. Voittomarginaalit kasvanevat meneillään olevan talouden elpymisen ja öljyn hintojen laskun myötä. Tulevina vuosina kotimaisen kysynnän odotetaan vilkastuvan ja talouden käyttämättömän kapasiteetin vähenevän, minkä odotetaan tuovan yrityksille lisää hinnoitteluvoimaa ja sitä kautta parantavan niiden voittomarginaaleja. Myös vuoden 2016 alhaisesta öljyn hinnasta johtuvien odottamattomien voittojen odotetaan parantavan marginaaleja. Vuonna 2018 YKHI-inflaatiovauhdin arvioidaan nopeutuvan edelleen 1,6 prosenttiin kotimaisten hintapaineiden kasvaessa. YKHI-inflaatiovauhti on nyt arvioitu hitaammaksi kuin joulukuisissa arvioissa etenkin vuodelle Tämä johtuu suurimmaksi osaksi ulkoisten hintapaineiden huomattavasta heikkenemisestä, jonka tärkeimmät taustatekijät ovat paljon oletettua Euroalueen talousnäkymiä koskevat EKP:n asiantuntijoiden arviot (maaliskuu 2016) 7
8 alhaisempi öljyn hinta ja jonkin verran oletettua vahvempi euron efektiivinen valuuttakurssi. Arvioon vaikuttavana tekijänä on myös palkkojen nousun jääminen aiemmin arvioitua maltillisemmaksi. 4 Julkisen talouden näkymät Finanssipolitiikan arvioidaan olevan elvyttävää vuoteen 2017 asti ja muuttuvan neutraalimmaksi vuonna Finanssipolitiikan mittarina on suhdannekorjatun perusjäämän muutos puhdistettuna valtion finanssisektorille antamasta tuesta. Arvio elvyttävästä finanssipolitiikasta vuoteen 2017 asti perustuu pääasiassa välittömien verojen kevennyksiin joissakin maissa sekä pakolaistilanteeseen liittyviin menoihin. Julkisen talouden alijäämän suhteessa BKT:hen arvioidaan vakautuvan noin 2 prosenttiin ja velkasuhteen supistuvan hieman arviointijakson aikana. Suhdannekomponentin sekä julkisen velan korkomenojen vähenemisen suotuisaa vaikutusta julkisen talouden rahoitusasemaan heikentänee etenkin vuonna 2016 finanssipolitiikan mitoituksen keventäminen. Valtionvelan vähittäinen supistuminen vuoteen 2018 asti perustunee pääasiassa siihen, että valtionvelan korko pysyy alhaisella tasolla ja talouskasvu hieman kiihtyy. Myös pieni perusylijäämä vaikuttanee suotuisasti valtionvelan arvioituun kehitykseen. Julkisen talouden näkymät ovat hieman huonommat kuin joulukuussa julkaistuissa arvioissa. Arvioita valtioiden rahoitusasemasta vuonna 2015 on tarkistettu alaspäin nimellisen BKT:n heikon kehityksen vuoksi, ja tämä heijastuu julkisen sektorin tilaan myös vuosina vuosina 2016 ja Julkisen talouden velkasuhteen arvioidaan kasvavan arviointijakson aikana. Syynä tähän on perusylijäämän supistuminen ja etenkin vuosina epäsuotuisampi valtionvelan koron ja talouskasvun suhde, joka johtuu inflaation ja nimellisen BKT:n aiempia arvioita heikommaksi jääneestä kehityksestä. Euroalueen talousnäkymiä koskevat EKP:n asiantuntijoiden arviot (maaliskuu 2016) 8
9 Taulukko 1. Euroalueen talousnäkymiä koskevat arviot 1) (vuotuinen prosenttimuutos) Maaliskuu 2016 Joulukuu BKT 1) 1,5 1,4 1,7 1,8 1,5 1,7 1,9 [1,0 1,8] 2) [0,7 2,7] 2) [0,6 3,0] 2) [1,4 1,6] 2) [1,1 2,3] 2) [0,9 2,9] 2) Yksityinen kulutus 1,6 1,9 1,8 1,6 1,6 1,9 1,7 Julkinen kulutus 1,4 1,5 1,1 1,2 1,4 1,2 1,0 Kiinteän pääoman bruttomuodostus 2,5 2,7 3,6 3,3 2,3 2,8 3,8 Vienti 3) 4,8 3,0 4,3 4,6 4,8 4,0 4,8 Tuonti 3) 5,4 4,6 5,3 5,1 5,3 4,8 5,3 Työllisyys 1,1 0,9 0,8 0,9 1,0 1,0 1,0 Työttömyysaste (% työvoimasta) 10,9 10,4 10,2 9,9 11,0 10,5 10,1 YKHI 0,0 0,1 1,3 1,6 0,1 1,0 1,6 [-0,2 0,4] 2) [0,6 2,0] 2) [0,8 2,4] 2) [0,1 0,1] 2) [0,5 1,5] 2) [0,9 2,3] 2) - ilman energian hintaa 0,9 1,1 1,3 1,5 0,9 1,3 1,5 - ilman energian ja elintarvikkeiden hintoja 0,8 1,1 1,3 1,6 0,9 1,3 1,6 - ilman energian ja elintarvikkeiden hintoja ja välillisten verojen muutoksia 4) 0,8 1,1 1,3 1,6 0,8 1,3 1,6 Yksikkötyökustannukset 0,9 1,1 0,9 1,2 0,9 0,9 1,2 Työvoimakustannukset työntekijää kohden 1,3 1,5 1,9 2,1 1,4 1,5 2,1 Työn tuottavuus 0,4 0,4 0,9 0,9 0,5 0,7 0,9 Julkisen talouden rahoitusasema (% suhteessa BKT:hen) -2,1-2,1-2,1-2,0-2,0-2,0-1,8 Rakenteellinen rahoitusasema (% suhteessa BKT:hen) 5) -1,7-2,1-2,2-2,1-1,7-1,9-1,9 Julkisen talouden bruttovelka (% suhteessa BKT:hen) 91,1 90,8 90,0 89,2 91,1 90,1 88,9 Vaihtotaseen yli-/alijäämä (% suhteessa BKT:hen) 3,0 3,0 2,6 2,5 3,0 2,9 2,7 1) Työpäiväkorjattuja tietoja. 2) Arvioiden vaihteluvälit perustuvat aiempina vuosina laadittujen arvioiden ja toteutuneen kehityksen välisiin eroihin. Vaihteluvälien leveys on näiden erojen itseisarvojen keskiarvo kerrottuna kahdella. Vaihteluvälien laskentamenetelmää, johon sisältyy mekanismi poikkeuksellisten tapahtumien vaikutuksen korjaamiseksi, esitellään EKP:n verkkosivuilla julkaisussa New procedure for constructing Eurosystem and ECB staff projection ranges (EKP, joulukuu 2009). 3) Ml. euroalueen sisäinen kauppa. 4) Alaindeksi perustuu arvioon välillisten verojen todellisesta vaikutuksesta. Arvioitu vaikutus saattaa poiketa Eurostatin tiedoista, jotka perustuvat oletukseen, että verotuksen vaikutus välittyy YKHIin välittömästi ja täydellisesti. 5) Julkisen talouden rahoitusasema ilman suhdanteiden ja tilapäisten valtion toimenpiteiden ohimenevää vaikutusta. (EKPJ:n menetelmää on esitelty EKP:n Working Paper -sarjan julkaisuissa numero 77 (syyskuu 2001) ja 579 (tammikuu 2007). Rakenteellista rahoitusasemaa koskevaa arviota ei johdeta koko euroalueen tuotantokuilun pohjalta. EKPJ:n menetelmässä suhdannekomponentit lasketaan erikseen tulo- ja menovirroille. Menetelmää on käsitelty EKP:n maaliskuun 2012 Kuukausikatsauksen kehikossa Julkisen talouden rahoitusjäämän suhdannetasoitus ja syyskuun 2014 Kuukausikatsauksen kehikossa Rakenteellinen rahoitusasema julkisen talouden perusrahoitusaseman indikaattorina. Euroalueen talousnäkymiä koskevat EKP:n asiantuntijoiden arviot (maaliskuu 2016) 9
10 Kehikko 3. Herkkyys- ja skenaarioanalyysit Asiantuntija-arviot perustuvat vahvasti teknisiin oletuksiin keskeisten muuttujien kehityksestä. Oletuksilla voi olla suurikin vaikutus euroalueen talouskehitystä koskeviin arvioihin, joten riskianalyysin kannalta on mielekästä tarkastella, miten herkästi arviot muuttuvat, jos kehitys poikkeaa oletetusta. Tässä kehikossa tarkastellaan joihinkin keskeisiin oletuksiin liittyvää epävarmuutta ja näiden muuttujien vaikutusta arviointituloksiin. Lisäksi esitetään myös skenaario nousevien markkinatalouksien yhtäaikaisen hitaan kehityksen mahdollisesta vaikutuksesta euroalueen talouskasvuun ja inflaatiokehitykseen. 1) Poikkeava öljyn hintakehitys Vaihtoehtoisten mallinnusmenetelmien perusteella öljyn hinta nousisi tarkastelujaksolla hieman nopeammin kuin futuurien perusteella. Perusskenaarion pohjana olevien futuurimarkkinahintoihin perustuvien öljyn hintakehitystä koskevien teknisten oletusten perusteella öljyn hinta nousisi 40 % vuoden 2016 ensimmäisestä neljänneksestä vuoden 2018 neljänteen neljännekseen. EKP:n käyttämissä vaihtoehtoisissa malleissa 4 öljyn hinta nousee tarkastelujaksolla tätä vahvemmin öljyn kysynnän kasvaessa keskipitkällä aikavälillä tai öljyn tuotannon supistuessa sen vuoksi, että öljyalan investoinnit vähenevät öljyn hinnan viimeaikaisen laskun takia ja öljyvarojen hyödyntämiskapasiteetti siten heikkenee joissakin maissa. Tällainen poikkeava öljyn hintakehitys, jossa öljyn hinta vuonna 2018 olisi 11,6 % korkeampi kuin perusskenaariossa, hidastaisi BKT:n kasvua hieman ja nopeuttaisi YKHI-inflaatiota jonkin verran (noin 0,1 0,2 prosenttiyksikköä vuosina ) näihin asiantuntija-arvioihin verrattuna. 2) Poikkeava valuuttakurssikehitys Tässä herkkyysanalyysissa esitetään perusskenaarion rinnalla kaksi vaihtoehtoista euron valuuttakurssin kehitysskenaariota. Ensimmäisessä skenaariossa euron dollarikurssin kehitys on johdettu päivättyjen valuuttakurssioptioiden riskineutraalin tiheysjakauman alimmasta kvartiilista. Simulaatiossa euron dollarikurssi heikkenee vähitellen ja on vuonna 2018 enää 1,00 eli 10,8% heikompi kuin perusskenaariossa. Toisessa skenaariossa euron dollarikurssin kehitys perustuu saman tiheysjakauman ylimpään kvartiiliin. Siinä euron dollarikurssi vahvistuu vähitellen ja on vuonna 2018 jo 1,24 eli 11,2% vahvempi kuin perusskenaariossa. Vastaavat euron nimellistä efektiivistä valuuttakurssia koskevat oletukset noudattavat pitkän aikavälin säännönmukaisuuksia, joiden mukaan euron dollarikurssi reagoi efektiivisen valuuttakurssin muutoksiin noin 52 prosentin joustolla. Euron kurssin heiketessä näin simuloitu euron efektiivinen valuuttakurssi erkanee vähitellen perusskenaariosta ja on 5,8 % sitä heikompi vuonna EKP:n asiantuntijoiden arvioissa käytetyillä mallinnusmenetelmillä valuuttakurssin heikkeneminen nopeuttaisi BKT:n kasvua 0,1 0,3 prosenttiyksiköllä ja YKHI-inflaatiota 0,1 0,4 prosenttiyksiköllä vuosina Euron kurssin vahvistuessa näin simuloitu euron efektiivinen valuuttakurssi erkanee vähitellen perusskenaariosta ja on 5,5 % sitä vahvempi vuonna EKP:n asiantuntijoiden arvioissa 4 Ks. neljän mallin yhdistelmä, jota on esitelty Talouskatsauksen numerossa 4/2015 julkaistussa artikkelissa Forecasting the price of oil. Euroalueen talousnäkymiä koskevat EKP:n asiantuntijoiden arviot (maaliskuu 2016) 10
11 käytetyillä mallinnusmenetelmillä valuuttakurssin vahvistuminen hidastaisi BKT:n kasvua 0,1-0,3 prosenttiyksiköllä ja YKHI-inflaatiota 0,1 0,4 prosenttiyksiköllä vuosina ) Nousevien markkinatalouksien talouskehityksen yhtäaikainen hidas kehitys Nousevien markkinatalouksien kasvunäkymät ovat heikentyneet viime kuukausina, ja maailmantalouden arvioitua heikomman kehityksen riski on entistä suurempi. Tämän asiantuntija-arvion perusskenaariossa oletuksena kuitenkin on, että nousevat markkinataloudet elpyvät arviointijakson aikana hitaasti. Tätä taustaa vasten on laadittu vaihtoehtoinen skenaario, jossa tarkastellaan nousevien markkinatalouksien yhtäaikaisen hitaan kehityksen vaikutusta euroalueen BKT:n ja YKHI-inflaation kehitykseen. Käynnistävänä tekijänä skenaariossa on Kiinan talouskehityksen ennakoitua vahvempi hidastuminen rahoitusjärjestelmän vakauteen liittyvien riskien toteutuessa ja pääoman ulosvirtauksen koetellessa Kiinan kuluttajien ja yritysten luottamusta. Kiinan talouskehityksen ennakoitua vahvempi hidastuminen aiheuttaisi maan talouden sisäisen epätasapainon nopean purkautumisen, jossa investointien supistuminen johtaisi työttömyyden kasvuun. Lisäksi tässä skenaariossa yksityisen kulutuksen kasvu Kiinassa hidastuisi merkittävästi. Skenaariossa käytetyn mallin mukaan Kiinan rahoitustilanteen ja näkymien heikkeneminen leviäisi muihin nouseviin markkinatalouksiin. Vaikutus välittyisi niihin suoraan kaupan välityksellä sekä oletetun maailmantaloutta koskevan epävarmuuden lisääntymisen kautta. Tässä skenaariossa maailmantalouden epävarmuuden mittarina on VIX-muuttujan 5 tilapäinen 10 prosenttiyksikön nousu, joka tasaantuu arviointijakson aikana. Kiinan osakekurssien oletettu lasku johtaisi tässä skenaariossa myös maailmanlaajuiseen kurssilaskuun. Mallissa oletetaan, että nousevien markkinatalouksien kehityksen hidastuminen heikentää raaka-ainehintojen kehitystä arviointijakson aikana. Lisäksi oletetaan, että Kiinan viranomaiset pyrkisivät lieventämään talouskasvun ennakoitua vahvempaa hidastumista antamalla renminbin kurssin heiketä. Vaikutuksen levitessä myös muiden nousevien markkinatalouksien valuuttakurssit heikkenisivät, jolloin Yhdysvaltain dollarin, Japanin jenin ja euron nimelliset efektiiviset valuuttakurssit vahvistuisivat. Näiden kolmen valuuttakurssin vahvistuminen vaikuttaisi haitallisesti Yhdysvaltain, Japanin ja euroalueen vientisektoreihin, ja inflaation hidastumispaineet näillä alueilla voimistuisivat entisestään pääasiassa tuontihintojen alentumisen vuoksi. 5 VIX-indeksi on S&P 500 -indeksioptioiden hinnoista johdettu implisiittisen volatiliteetin indikaattori, jonka laatii Chicago Board Options Exchange. Euroalueen talousnäkymiä koskevat EKP:n asiantuntijoiden arviot (maaliskuu 2016) 11
12 Skenaarion keskeiset oletukset Kiinan kotimainen kysyntä -2,3-4,7-3,0 Globaalit osakemarkkinat -20,0-20,0-20,0 Kiinan ja nousevien markkinatalouksien valuuttakurssien heikkeneminen kehittyneiden talouksien valuuttakursseihin nähden -5,0-10,0-10,0 Euron nimellinen efektiivinen valuuttakurssi 1,1 2,8 2,8 Öljyn barrelihinta (Yhdysvaltain dollareina) -8,8-26,0-37,8 Lähde: EKP:n asiantuntijat Huom. Laskettu poikkeamana perusskenaarion tasosta (prosentteina). Kiinan kotimainen kysyntä on laskettu poikkeamana perusskenaarion kasvuvauhdista (prosenttiyksikköinä). Kiinan osakehintaindeksin oletetaan laskevan 40 % perusskenaarioon nähden. Vaikutukset BKT:n kasvuun ja YKHI-inflaatioon Tässä skenaariossa sekä euroalueen BKT:n kasvun että YKHI-inflaation oletetaan olevan (poikkeama perusskenaarion kasvuvauhdista prosenttiyksikköinä) Nousevien talouksien hidas kehitys Valuuttakurssi Raaka-aineet Yhdistetty skenaario heikompaa kuin perusskenaariossa. EKP:n asiantuntijoiden arvioiden perusteella voidaan olettaa, että nousevien markkinatalouksien BKT:n kasvu YKHI-inflaatio 0,2 talouskehityksen hidastuminen supistaisi euroalueen vientikysyntää ja siten heikentäisi 0,0 euroalueen BKT:n kasvua ja YKHI-inflaatiota -0,2 sekä vuonna 2017 että vuonna Nousevien markkinatalouksien talouskehityksen -0,4 hidastumisesta johtuva öljyn ja muiden raakaaineiden -0,6 hintojen lasku kasvattaisi kotitalouksien reaalituloja ja yritysten voittoja ja vilkastuttaisi -0,8 sitä kautta euroalueen taloutta. Samalla raakaaineiden -1,0-1,2 hintojen lasku hidastaisi euroalueen YKHI-inflaatiota voimakkaasti. Lisäksi euron valuuttakurssin vahvistuminen renminbiin ja muihin nousevien markkinatalouksien Lähde: EKP:n asiantuntijat Huom. Skenaarioissa käytetään useita eri malleja. Rahapolitiikan muutokset valuuttoihin nähden asettaisi sekin ovat laskelmissa vakioituja. heikkenemispaineita euroalueen talouskehitykselle ja hinnoille. Kiinasta alkunsa saava nousevien markkinatalouksien yhtäaikainen hidas kehitys merkitsisi siis, että perusskenaariota heikomman BKT:n kehityksen ja YKHI-inflaation riski kasvaisi. Euroalueen talousnäkymiä koskevat EKP:n asiantuntijoiden arviot (maaliskuu 2016) 12
13 Kehikko 4. Muiden laitosten ennusteet Useat kansainväliset järjestöt ja yksityiset ennustelaitokset julkaisevat ennusteita euroalueen talousnäkymistä. Nämä ennusteet eivät kuitenkaan ole täysin vertailukelpoisia keskenään eivätkä EKP:n asiantuntijoiden laatimien kokonaistaloudellisten arvioiden kanssa, koska ne on laadittu eri ajankohtina. Lisäksi niissä käytettävät menetelmät, joilla oletukset finanssipolitiikkaa, rahoitusmarkkinoita sekä ulkoisia tekijöitä koskevista muuttujista kuten öljyn ja muiden raaka-aineiden hinnoista johdetaan, poikkeavat toisistaan ja ovat osittain määrittelemättömiä. Myös työpäiväkorjauksissa käytetyissä menetelmissä on eroja (ks. taulukko). Kuten taulukosta nähdään, useimmissa saatavilla olevissa muiden laitosten ennusteissa arvioidaan BKT:n kasvu ja inflaatiovauhti nopeammiksi vuodelle Ne eivät kuitenkaan merkittävästi poikkea EKP:n asiantuntijoiden maaliskuisista pistearvioista vuosille 2017 ja 2018 ja pysyvät niiden vaihteluväleissä (taulukossa vaihteluvälit on esitetty hakasulkeissa). Euroalueen BKT:n kasvua ja YKHI-inflaatiota koskevien ennusteiden vertailua (vuotuinen prosenttimuutos) BKT:n kasvu YKHI-inflaatio Julkistamisajankohta EKP:n asiantuntijoiden arviot maaliskuu ,4 1,7 1,8 0,1 1,3 1,6 [1,0-1,8] [0,7-2,7] [0,6-3,0] [-0,2-0,4] [0,6-2,0] [0,8-2,4] Euroopan komissio helmikuu ,7 1,9-0,5 1,5 - OECD helmikuu 2016/marraskuu ,4 1,7-0,9 1,3 - Euro Zone Barometer -kyselytutkimus helmikuu ,7 1,8 1,6 0,5 1,4 1,7 Consensus Economics Forecasts helmikuu ,6 1,7-0,5 1,5 - Survey of Professional Forecasters tammikuu ,7 1,8 1,7 0,7 1,4 1,6 IMF tammikuu 2016/lokakuu ,7 1,7-1,0 1,3 - Lähteet: Euroopan komission talousennuste (talvi 2016), IMF World Economic Outlook (YKHI-inflaatio, lokakuu 2015, sekä BKT:n kasvua koskeva päivitetty ennuste, tammikuu 2016), OECD Economic Outlook (YKHI-inflaatio, marraskuu 2015, sekä BKT:n kasvua koskeva päivitetty ennuste, helmikuu 2016), Consensus Economics Forecasts, MJEconomics ja EKP:n Survey of Professional Forecasters. Huom. Eurojärjestelmän ja EKP:n asiantuntijoiden arviot ja OECD:n ennusteet perustuvat työpäiväkorjattuihin tietoihin, kun taas Euroopan komission ja IMF:n luvuissa ei oteta huomioon, montako työpäivää kunakin vuonna on. Muissa ennusteissa ei mainita, perustuvatko ne työpäiväkorjattuihin tietoihin vai eivät. Euroopan keskuspankki, 2016 Postiosoite: Frankfurt am Main, Germany Puhelin: Internet: Kaikki oikeudet pidätetään. Kopiointi on sallittu ei-kaupallisiin ja opetustarkoituksiin, kunhan lähde mainitaan. Euroalueen talousnäkymiä koskevat EKP:n asiantuntijoiden arviot (maaliskuu 2016) 13